Geweld moet gestop word | Netwerk24
Geweld moet gestop word
Die onderwerp van geslagsgeweld, en spesifiek van geweld teen vroue en kinders, is eintlik al voos geskryf.
Suid-Afrika het die afgelope week ’n besonder donker week in dié opsig beleef.
Wat egter opval, is dat daar, vir elke geval wat in die openbare oog is en waar duisende mense help soek, bid en deel, tientalle gevalle is van vroue wat nooit die nuus haal nie en nooit duisende kere op sosiale media gedeel word nie.
Dis ongelukkig onafwendbaar dat sekere omstandighede altyd só sal saamloop dat sekere gevalle voorblaaie haal en ander gevalle ’n stille dood sterf met die vrou agter daardie geval saam.
Maar dit is wel broodnodig dat ons as gemeenskap die hoëprofielsake aanwend om bewustheid te skep vir die vroue wat in die agtergrond mishandel, verkrag, aangerand en vermoor word.
Dankie vir die mans wat in Worcester die voortou neem om ’n optog te hou teen die geweld teen vroue en kinders (bl. 3).
Ons as Standard se vroue ondersteun julle.
Die optog begin Woensdag 11 Septem­ber om 10:00 by Queensplein. Dra swart.